
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 740 

10 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Δημοτικού νο¬ 
μικού προσώπου του Δήμου Αντιρρίου με την επω¬ 
νυμία «Δημοτικός Παιδικός Σταθμός Αντιρρίου». 1 

Τροποποίηση της συστατικής πράξης του Νομικού 
Προσώπου με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ» Δήμου ©έρμου. 2 

Τροποποίηση της συστατικής πράξης του νομικού 
προσώπου με την επωνυμία «Σχολική Επιτροπή 

Γυμνασίου Δήμου Αντιρρίου». 3 

Τροποποίηση της συστατικής πράξης του νομικού 
προσώπου με την επωνυμία «Σχολική Επιτροπή 
Δημοτικού Σχολείου και Νηπιαγωγείου Δ.Δ. Αε¬ 
τού» του Δήμο Μεδεώνος. 4 

Τροποποίηση της συστατικής πράξης του νομικού 
προσώπου με την επωνυμία «Κοινοτική Βιβλιοθή¬ 
κη Καλλιφωνίου». 5 

Τροποποίηση της συστατικής πράξης του Νομικού 
Προσώπου του Δήμου Παμίσου με την επωνυμία 
«Σχολική Επιτροπή Δημοτικού Σχολείου και Νηπι¬ 
αγωγείου Παλαιοχωρίου». 6 

Σύσταση Ν.Π.Δ.Δ. με την επωνυμία «Νομαρχιακός Ορ¬ 
γανισμός Πολιτισμού και Επιμόρφωσης Ηρακλείου» 
και με το διακριτικό τίτλο (Ν.Ο.Π.Ε.Η.). 7 


ΑΠΟΦΑΣΕΙ Σ 

Αριθμ. 5694 (1) 


Τροποποίηση της συστατικής πράξης του Δημοτικού νο¬ 
μικού προσώπου του Δήμου Αντιρρίου με την επωνυ¬ 
μία «Δημοτικός Παιδικός Σταθμός Αντιρρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1 του ν. 2539/1997 (ΦΕΚ 
244/τ.Α7ΐ997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1, 2 και 8 του ν. 2503/1997 
(ΦΕΚ 107/τ.Α'/30.5.1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 


3. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98). 

4. Τις διατάξεις των άρθρων 239 και 240 του ν.3463/2006 
(Δ.Κ.Κ.). 

5. Την υπ’ αριθμ. οικ. 6533/4.4.2001 (ΦΕΚ 487/τ.Β72001) 
απόφασή μας με την οποία συστήθηκε στο Δήμο Αντιρ- 
ρίου ίδιο Νομικό Πρόσωπο Δημοσίου Δικαίου με την επω¬ 
νυμία «Δημοτικός Παιδικός Σταθμός Αντιρρίου». 

6. Την υπ’ αριθμ. 43/2007 απόφαση του Δημοτικού 
Συμβουλίου του Δήμου Αντιρρίου, με την οποία απο- 
φασίστηκε η τροποποίηση του άρθρου 5 της ανωτέρω 
συστατικής πράξης και η εναρμόνιση του με τις διατάξεις 
του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/Γ.Γ/18.8.1998 (ΦΕΚ 939/1.9.1998, τ.Β') 
απόφαση του Γενικού Γραμματέα Περιφέρειας Δυτικής 
Ελλάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

1. Τροποποιούμε την υπ’ αριθμ. οικ.6533/4.4.2001 (ΦΕΚ 
487/τ.Β72001) απόφαση μας, κατά το μέρος που αφορά 
τα όργανα διοίκησης του Νομικού Προσώπου του Δήμου 
Αντιρρίου, με την επωνυμία «Δημοτικός Παιδικός Σταθμός 
Αντιρρίου», και ειδικότερα το άρθρο 5 του αποφασιστικού 
μέρους αυτής, ως εξής: 

5. Το νομικό πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβούλιο 
και αποτελούνται από: 

α) Τρεις (3) Δημοτικούς Συμβούλους στους οποίους θα 
συμπεριλαμβάνεται και ο δήμαρχος σε περίπτωση που 
θα μετέχει στο Διοικητικό Συμβούλιο. Ένα τουλάχιστον 
από τα αιρετά μέλη του Δ.Σ ορίζεται από την μειοψηφία 
του δημοτικού συμβουλίου. 

Εάν η μειοψηφία δεν ορίσει σύμβουλο ή εκείνος που 
έχει οριστεί παραιτηθεί, χωρίς να αντικατασταθεί, με¬ 
τέχει σύμβουλος της πλειοψηφίας. 

β) Ένας (1) γονέας των φιλοξενούμενων παιδιών στο 
σταθμό. 

γ)Έναν (1) δημότη ή κάτοικο με ανάλογη επαγγελματική 
ή κοινωνική δράση ή ειδικές γνώσεις. 

Σε περίπτωση που το νομικό πρόσωπο απασχολεί άνω 
των δέκα (10) εργαζομένων, αντί του δημότη θα μετέχει 
στο Διοικητικό Συμβούλιο εκπρόσωπος των εργαζομένων 
του παιδικού σταθμού. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντί- 

πρόεδρο του Διοικητικού Συμβουλίου. Στην περίπτωση 
που μέλος έχει ορισθεί από το δημοτικό συμβούλιο ο 
δήμαρχος, αυτός αυτοδικαίως καθίσταται και πρόεδρος 
αντιστοίχως, του διοικητικού συμβουλίου. Ως πρόεδρος 
και Αντιπρόεδρος μπορούν να εκλεγούν και μη αιρετά 
μέλη του Διοικητικού Συμβουλίου. Η θητεία του διοικητι¬ 
κού συμβουλίου ορίζεται με την απόφαση του δημοτικού 
ή κοινοτικού συμβουλίου. Λήγει πάντοτε με την εγκατά¬ 
σταση του νέου διοικητικού συμβουλίου. 

Τα μέλη του Δ.Σ μπορούν να αντικατασταθούν κατά τη 
διάρκεια της θητείας τους με απόφαση του Δημοτικού 
Συμβουλίου για σοβαρό λόγο που ανάγεται στην άσκηση 
των καθηκόντων τους. 

Τον πρόεδρο του διοικητικού συμβουλίου, σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. Η ταμειακή υπηρεσία του Δ.Π.Σ διεξάγε¬ 
ται από την Ταμειακή Υπηρεσία του Δήμου Αντιρρίου. 

2. Τα άρθρα 6 και 7 της υπ' αριθμ. οικ.6533/4.4.2001 (ΦΕΚ 
487/τ.Β72001) απόφασης μας καταργούνται. Τα άρθρα 8, 
9 και 10 της ίδιας απόφασης αναριθμούνται σε 6, 7 και 
8 αντίστοιχα. 

3. Κατά τα λοιπά ισχύει η υπ’ αριθμ. οικ.6533/4.4.2001 
(ΦΕΚ 487/τ.Β72001) απόφασή μας. 

4. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, του Προϋπολογι¬ 
σμού του Δήμου Αντιρρίου, ούτε του Νομικού Προσώπου 
του Δήμου Αντιρρίου με την επωνυμία «Δημοτικός Παι¬ 
δικός Σταθμός Αντιρρίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 2 Απριλίου 2007 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΝΙΚΟΛΑΟΣ ΤΣΩΛΗΣ 

-Φ- 

Αριθμ. 6129 (2) 

Τροποποίηση της συστατικής πράξης του Νομικού Προ¬ 
σώπου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ» 
Δήμου Θέρμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 240,149 του ν. 3463/2006 
(ΔΚΚ). 

2. Την υπ’ αριθμ. 9133/22.6.1999 απόφαση Γ.Γ. Περιφέ¬ 
ρειας Δυτικής Ελλάδας που δημοσιεύτηκε στο Φ.Ε.Κ. 
1626/18.8.1999 (τ. Β') με την οποία συστάθηκε ίδιο νομικό 
πρόσωπο στον Δήμο Θέρμου με την επωνυμία «Αθλητικός 
Οργανισμός» Δήμου Θέρμου. 

3. Την υπ’ αριθμ. 37/2007 απόφαση Δημοτικού Συμβουλί¬ 
ου Δήμου Θέρμου με την οποία τροποποιεί την συστατική 
πράξη του προαναφερόμενου νομικού προσώπου. 

4. Την υπ’ αριθμ. 241/18.8.1998 (ΦΕΚ 939/1.9.1998) από¬ 
φαση Γ ενικού Γ ραμματέα Περιφέρειας Δυτικής Ελλάδας, 
αποφασίζουμε: 

1. Τροποποιούμε την συστατική πράξη του Νομικού 
προσώπου με την επωνυμία «ΑΘΛΗΤΙΚΟΣ ΟΡΓ ΑΝΙΣΜΟΣ» 
του Δήμου Θέρμου στο άρθρο 3 το οποίο καταργείται 
και αντικαθίσταται με νέο ως εξής: το νομικό πρόσω¬ 
πο διοικείται από πενταμελές (5) Διοικητικό Συμβούλιο 
το οποίο ορίζεται με τους αναπληρωτές του από το 


Δημοτικό Συμβούλιο καθώς και η θητεία τους, η οποία 
λήγει πάντοτε με την εγκατάσταση του νέου διοικητικού 
συμβουλίου. 

- Μέλη του διοικητικού συμβουλίου είναι ο Δήμαρχος, 
δημοτικοί σύμβουλοι και δημότες ή κάτοικοι που έχουν 
ανάλογη επαγγελματική και κοινωνική δράση ή ειδικές 
γνώσεις.Ένα τουλάχιστον εκ των μελών του διοικητικού 
συμβουλίου ορίζεται από την μειοψηφία του Δημοτικού 
Συμβουλίου. 

- Ο Πρόεδρος και ο Αντιπρόεδρος του Διοικητικού Συμ¬ 
βουλίου εκλέγονται από τα οριζόμενα μέλη, με απόφαση 
του δημοτικού συμβουλίου. 

Στην περίπτωση που μέλος έχει ορισθεί ο Δήμαρχος, 
αυτός αυτοδικαίως καθίσταται και πρόεδρος του διοι¬ 
κητικού Συμβουλίου. 

Τον Πρόεδρο του Διοικητικού Συμβουλίου σε περίπτωση 
απουσίας ή κωλύματος αναπληρώνει ο Αντιπρόεδρος. 

2. Κατά τα λοιπά ισχύει η υπ’ αριθμ. 9133/22.6.1999 από¬ 
φαση Γ.Γ. Περιφέρειας Δυτικής Ελλάδας που δημοσιεύ¬ 
τηκε στο Φ.Ε.Κ. 1626/18.8.1999 (τ.Β'). 

ΑΚΡΟΤΕΛΕΥΤΑΙΟ ΑΡΘΡΟ 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού ούτε 
σε βάρος του προϋπολογισμού του προαναφερόμενου 
νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 2 Απριλίου 2007 

Με εντολή Γ ενικού Γ ραμματέας Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-Φ- 

Αριθμ. 5689 (3) 

Τροποποίηση της συστατικής πράξης του νομικού προ¬ 
σώπου με την επωνυμία «Σχολική Επιτροπή Γυμνασί- 
ου Δήμου Αντιρρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 149, 240 και 243 του 
ν.3463/2006 (Δ.Κ.Κ.). 

2. Την υπ’ αριθμ. 28048/22.10.1991 απόφασή μας περί 
σύσταση νομικού προσώπου με την επωνυμία «Σχολική 
Επιτροπή Γυμνασίου Δήμου Αντιρρίου» που δημοσιεύθηκε 
στο ΦΕΚ 96/14.2.1992 τεύχος Β'. 

3. Την υπ’ αριθμ. 49/2007 απόφαση Δημοτικού Συμ¬ 
βουλίου Δήμου Αντιρρίου, με την οποία τροποποιεί την 
υπ’ αριθμ. 91/1991 όμοια του περί σύστασης του Νομικού 
Προσώπου με την επωνυμία «Σχολική Επιτροπή Γυμνα¬ 
σίου Δήμου Αντιρρίου». 

4. Την υπ’ αριθμ. 241/18.8.1998 (ΦΕΚ 939/1.9.1998) απόφαση 
Γ ενικού Γ ραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων κ.λπ.», αποφασίζουμε: 

1. Τροποποιούμε την υπ’ αριθμ. 28048/22.10.1991 απόφα¬ 
σή μας στην παρ. 3 και 4 ως εξής: το Νομικό Πρόσωπο 
«Σχολική Επιτροπή Γυμνασίου Δήμου Αντιρρίου» διοι- 
κείται από 9/μελές Διοικητικό Συμβούλιο το οποίο μαζί 
με τους αναπληρωτές τους ορίζεται από το Δημοτικό 
Συμβούλιο. Μέλη του Διοικητικού Συμβουλίου είναι: 

Τέσσερις (4) Δημοτικοί Σύμβουλοι στους οποίους θα 
συμπεριλαμβάνεται και ο Δήμαρχος σε περίπτωση που 
μετέχει στο Δ.Σ. 

- Ο Δ/ντης του Γ υμνασίου. 

-Ένας (1) εκπρόσωπος του Συλλόγου γονέων Γυμνα¬ 
σίου. 

-Ένας (1) εκπρόσωπος της μαθητικής κοινότητας. 

- Ένας (1) εκπρόσωπος των εργαζομένων του Γυμνα- 
σίου. 

-Ένας (1) δημότης ή κάτοικος. 

Δύο τουλάχιστον από τα αιρετά μέλη του Δ.Σ. ορί¬ 
ζονται από την μειοψηφία του Δημοτικού Συμβουλίου. 
Εάν η μειοψηφία δεν ορίσει συμβούλους ή εκείνοι που 
έχουν οριστεί παραιτηθούν, χωρίς να αντικατασταθούν 
μετέχουν σύμβουλοι της πλειοψηφίας. Μετά τον ορισμό 
των μελών του Δ.Σ. του νομικού προσώπου, το Δημοτικό 
Συμβούλιο εκλέγει από τα μέλη αυτά τον Πρόεδρο και τον 
Αντιπρόεδρο του Διοικητικού Συμβουλίου. Ως Πρόεδρος 
και Αντιπρόεδρος μπορούν να εκλεγούν και μη αιρετά 
μέλη του Διοικητικού Συμβουλίου. Στην περίπτωση όμως 
που ορισθεί ως μέλος του Δ.Σ. ο Δήμαρχος τότε αυτός 
αυτοδικαίως καθίσταται και πρόεδρος του Διοικητικού 
Συμβουλίου. 

Η θητεία των μελών του Διοικητικού Συμβουλίου του 
νομικού προσώπου ορίζεται με απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. Τα μέλη του Διοικητικού Συμ¬ 
βουλίου μπορούν να αντικατασταθούν κατά την διάρκεια 
της θητείας τους, με απόφαση Δημοτικού Συμβουλίου 
για σοβαρό λόγο που ανάγεται στην άσκηση των καθη¬ 
κόντων τους. 

Τον Πρόεδρο του Δ.Σ. σε περίπτωση απουσίας ή κωλύ¬ 
ματος αναπληρώνει ο Αντιπρόεδρος. Η σχολική επιτροπή 
εκπροσωπείται στα δικαστήρια και σε κάθε δημόσια αρχή 
από τον Πρόεδρο του Δ.Σ. και όταν αυτός κωλύεται ή 
απουσιάζει από τον Αντιπρόεδρο. 

2. Κατά τα λοιπά ισχύει η 28048/22.10.1991 Απόφαση μας 
που δημοσιεύτηκε στο ΦΕΚ 96/14.2.1992 (τ. Β'). 

3. Ακροτελευταίο άρθρο: Από τις διατάξεις της από¬ 
φασης αυτής δεν προκαλείται δαπάνη σε βάρος του 
Κρατικού προϋπολογισμού αλλά ούτε σε βάρος του προ¬ 
ϋπολογισμού του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 2 Απριλίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 4973 (4) 

Τροποποίηση της συστατικής πράξης του νομικού προ¬ 
σώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Δ.Δ. Αετού» του Δήμο 
Μεδεώνος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 149, 240 και 243 του 
ν.3463/2006 (Δ.Κ.Κ.). 

2. Την υπ’ αριθμ. 916/20.1.2000 απόφασή μας περί σύ¬ 
σταση Νομικού Προσώπου με την επωνυμία «Σχολική 
Επιτροπή Δημοτικού Σχολείου και Νηπιαγωγείου Δ.Δ. 
Αετού» που δημοσιεύθηκε στο ΦΕΚ 176/2000 τεύχος Β'. 

3. Την υπ’ αριθμ. 30/2007 απόφαση Δημοτικού Συμβου¬ 
λίου Δήμου Μεδεώνος, με την οποία τροποποιεί την υπ’ 
αριθμ. 64/1999 όμοια του περί σύστασης του Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Δ.Δ. Αετού» του Δήμου 
Μεδεώνος». 


4. Την υπ’ αριθμ. 241/18.8.1998 (ΦΕΚ 939/1.9.1998) απόφαση 
Γ ενικού Γ ραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων κ.λπ.», αποφασίζουμε: 

1. Τροποποιούμε την υπ’ αριθμ. 916/20.1.2000 απόφασή 
μας στην παρ. 3,4 και 5 ως εξής: το Νομικό Πρόσωπο 
«Σχολική Επιτροπή Δημοτικού Σχολείου και Νηπιαγωγείου 
Δ.Δ. Αετού» διοικείται από 5/μελές Διοικητικό Συμβούλιο 
τα μέλη του οποίου ορίζονται από το Δημοτικό Συμβού¬ 
λιο. Το Διοικητικό Συμβούλιο αποτελείται από: 

- Δύο (2) Δημοτικούς Συμβούλους που ορίζονται από 
το Δημοτικό Συμβούλιο, εκ των οποίων ο ένας ορίζεται 
από την πλειοψηφία και ένας από την μειοψηφία του 
Δημοτικού Συμβούλου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν μετέχουν σύμβουλοι της πλειοψηφίας. 

-Ένα μέλος του τοπικού Συμβουλίου που προτείνεται 
από το οικείο Συμβούλιο. 

- Τον Δ/ντη του Δημοτικού Σχολείου. 

- Τον Δ/ντη Νηπιαγωγείου. 

Μετά τον ορισμό των μελών το Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. Στην περίπτωση 
που μέλος έχει ορισθεί από το Δημοτικό Συμβούλιο ή 
Κοινοτικό Συμβούλιο ο Δήμαρχος, ή Πρόεδρος την κοι¬ 
νότητας, αυτός αυτοδικαίως καθίσταται και Πρόεδρος 
του Διοικητικού Συμβουλίου. 

Η θητεία των μελών του Διοικητικού Συμβουλίου του 
νομικού προσώπου ορίζεται με απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. Τα μέλη του Διοικητικού Συμ¬ 
βουλίου μπορούν να αντικατασταθούν κατά την διάρκεια 
της θητείας τους, με απόφαση Δημοτικού Συμβουλίου 
για σοβαρό λόγο που ανάγεται στην άσκηση των καθη¬ 
κόντων τους. 

Τ ο Δ.Σ. φροντίζει για την επιτυχία του σκοπού της σχο¬ 
λικής διαχειρίζεται την περιουσία του και γενικά τα συμ¬ 
φέροντα του και διοικεί, εποπτεύει και ελέγχει όλη την 
λειτουργία του που την καθορίζουν οι σχετικές διατάξεις 
του Δ.Κ.Κ. ν. 3463/2006 και τις διατάξεις του άρθρου 5 
του ν. 1894/1990 (ΦΕΚ 110 Α') όπως ισχύουν κάθε φορά 
καθώς και τα προεδρικά διατάγματα και οι υπουργικές 
αποφάσεις που εκδίδονται σε εκτέλεση του. 

2. Κατά τα λοιπά ισχύει η 916/20.1.2000 απόφασή μας 
που δημοσιεύτηκε στο ΦΕΚ 176/2000 (τ. Β'). 

3. Ακροτελευταίο άρθρο: Από τις διατάξεις της από¬ 
φασης αυτής δεν προκαλείται δαπάνη σε βάρος του 
Κρατικού Προϋπολογισμού αλλά ούτε σε βάρος του Προ¬ 
ϋπολογισμού του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 2 Απριλίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-Φ- 

Αριθμ. 3734 (5) 

Τροποποίηση της συστατικής πράξης του νομικού προ¬ 
σώπου με την επωνυμία «Κοινοτική Βιβλιοθήκη Καλ- 
λιφωνίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (ΦΕΚ 107/Α') «Διοίκηση, οργάνωση, 

στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Των άρθρων 239 και 240 του ν. 3463/2006 (Κώδικας 
Δήμων και Κοινοτήτων). 

3. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 5236/8/26.1.2007 εγκύκλιο του ΥΠ.ΕΣ. 
Δ..Δ.Α. με θέμα «Συγκρότηση Διοικητικών Συμβουλίων 
Ιδρυμάτων, Νομικών Προσώπων Δημοσίου Δικαίου και 
Συνδέσμων Ο.Τ.Α.». 

5. Την υπ’ αριθμ. 2122/10.5.2001 απόφαση του Γενικού 
Γραμματέα Περιφέρειας Θεσσαλίας, σχετικά με παροχή 
εξουσιοδότησης για υπογραφή εγγράφων στον Προϊστά¬ 
μενο Δ/νσης Τοπ. Αυτ/σης και Διοίκησης Ν. Καρδίτσας, 
καθώς και στους Προϊσταμένους Τμημάτων. 

6. Το υπ’ αριθμ. 86/31.1.1972 (ΦΕΚ 26/Α'/17.2.1972) β.δ/μα με 
το οποίο έγινε σύσταση στην τότε κοινότητα Καλλιφω- 
νίου του ίδιου νομικού προσώπου με την επωνυμία «Κοι¬ 
νοτική Βιβλιοθήκη Καλλιφωνίου» όπως τροποποιήθηκε με 
το υπ’ αριθμ. 40/28.12.1981 (ΦΕΚ 6/Α715.1.1982) π.δ/μα. 

7. Την υπ’ αριθμ. 54/2007 απόφαση του Δημοτικού Συμ¬ 
βουλίου Καλλιφωνίου με την οποία αποφασίζεται η τρο¬ 
ποποίηση της υπ’ αριθμ. 63/1971 απόφασης του κοινοτικού 
Συμβουλίου Καλλιφωνίου, όπως αυτή τροποποιήθηκε με 
την υπ’ αριθμ. 45/1981 όμοια, στις διατάξεις του άρθρου 
240 του ν. 3463/2006, ως προς τις παραγράφους 1 και 4 
αυτής, αποφασίζουμε: 

Τροποποιούμε τη συστατική πράξη του νομικού προ¬ 
σώπου «Κοινοτική Βιβλιοθήκη Καλλιφωνίου» η οποία 
δημοσιεύθηκε στο υπ’ αριθμ. 26/Α"/17.2.1972 ΦΕΚ (β.δ/μα 
86/31.1.1972) μόνο κατά το μέρος που αφορά τις παραγρά¬ 
φους 1 και 4 του μοναδικού άρθρου αυτής ως εξής: 

Α. Στην παράγραφο 1 αλλάζει η επωνυμία του νομικού 
προσώπου από «Κοινοτική Βιβλιοθήκη Καλλιφωνίου» σε 
«Δημοτική Βιβλιοθήκη του Δήμου Καλλιφωνίου». 

Β. Η παράγραφος 4 αντικαθίσταται ως εξής: 

Το Νομικό Πρόσωπο διοικείται από πενταμελές (δμελές) 
Διοικητικό Συμβούλιο τα μέλη του οποίου μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) Τον Δήμαρχο ή έναν (1) Δημοτικό Σύμβουλο. 

β) Δύο (2) Δημοτικούς Συμβούλους. 

γ) Δύο (2) δημότες. 

Ένας εκ των αιρετών μελών του Διοικητικού Συμβουλίου 
ορίζεται από τη μειοψηφία του Δημοτικού Συμβουλίου. 

Το Δημοτικό Συμβούλιο μετά τον ορισμό των μελών, 
εκλέγει από τα μέλη αυτά τον Πρόεδρο και τον Αντιπρό¬ 
εδρο του Διοικητικού Συμβουλίου. Στην περίπτωση που 
ως μέλος έχει ορισθεί ο Δήμαρχος αυτός αυτοδίκαια 
καθίσταται και Πρόεδρος. 

Η θητεία των μελών του Διοικητικού Συμβουλίου του 
νομικού προσώπου ακολουθεί τη δημοτική περίοδο και 
θα λήγει πάντοτε με την εγκατάσταση του νέου Διοικη¬ 
τικού Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Καλλιφωνίου, οικονομικού έτους 2007. 

Κατά τα λοιπά ισχύει το υπ’ αριθμ. 86/31.1.1972 (ΦΕΚ 
26/Α717.2.1972) β.δ/γμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 24 Απριλίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 


Αριθμ. 3567 (6) 

Τροποποίηση της συστατικής πράξης του Νομικού Προ¬ 
σώπου του Δήμου Παμίσου με την επωνυμία «Σχολι¬ 
κή Επιτροπή Δημοτικού Σχολείου και Νηπιαγωγείου 
Παλαιοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (ΦΕΚ 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Των άρθρων 239 και 240 του ν. 3463/2006 (Κώδικας 
Δήμων και Κοινοτήτων). 

3. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 5236/8/26.1.2007 εγκύκλιο του ΥΠ.ΕΣ. 
Δ..Δ.Α. με θέμα «Συγκρότηση Διοικητικών Συμβουλίων 
Ιδρυμάτων, Νομικών Προσώπων Δημοσίου Δικαίου και 
Συνδέσμων Ο.Τ.Α.». 

5. Την υπ’ αριθμ. 2122/10.5.2001 απόφαση του Γενικού 
Γ ραμματέα Περιφέρειας Θεσσαλίας, σχετικά με παροχή 
εξουσιοδότησης για υπογραφή εγγράφων στον Προϊστά¬ 
μενο Δ/νσης Τοπ. Αυτ/σης και Διοίκησης Ν. Καρδίτσας, 
καθώς και στους Προϊσταμένους Τμημάτων. 

6. Την υπ’ αριθμ. Β.21571/10.10.1989 (ΦΕΚ 818/Β'/24.10.1989) 
απόφαση του Νομάρχη Καρδίτσας, με την οποία έγινε σύ¬ 
σταση στην τότε κοινότητα Παλαιοχωρίου του νομικού 
προσώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείου κοινότητας Παλαιοχωρίου», 
όπως αυτή τροποποιήθηκε με την υπ’ αριθμ. Β.7105/15.4.1991 
(ΦΕΚ 296/Β78.5.1991) όμοια και την αριθμ. 4301/30.4.2003 
απόφαση του Γ.Γ.Π.Θ. (ΦΕΚ 658/Β7 29.5.2003). 

7. Την υπ’ αριθμ. 19/2007 απόφαση του Δημοτικού Συμ¬ 
βουλίου Παμίσου με την οποία αποφασίζεται η τροπο¬ 
ποίηση της υπ’ αριθμ. 52/1989 απόφασης του κοινοτικού 
Συμβουλίου Παλαιοχωρίου, όπως αυτή τροποποιήθηκε με 
την υπ’ αριθμ. 39/1991 όμοια και την υπ’ αριθμ. 43/2003 
απόφαση του Δημοτικού Συμβουλίου Παμίσου, στις δια¬ 
τάξεις του άρθρου 240 του ν. 3463/2006, μόνο ως προς 
τις παραγράφους 3 και 4, αυτής, αποφασίζουμε: 

Τροποποιούμε την υπ’ αριθμ. Β. 21571/10.10.1989 (ΦΕΚ 
818/Β724.10.1989) απόφαση του Νομάρχη Καρδίτσας κατά 
τις παρ. 3 και 4, ως κατωτέρω: 

Α. Η παρ. 3 αντικαθίσταται ως εξής: 

«Το νομικό πρόσωπο διοικείται από επταμελές (7μελές) 
Διοικητικό Συμβούλιο τα μέλη του οποίου μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) Τον Δήμαρχο ή έναν Δημοτικό Σύμβουλο. 

β) Δύο (2) Δημοτικούς Συμβούλους από την μειοψηφία. 
Σε περίπτωση που η μειοψηφία δεν ορίσει Συμβούλους ή 
εκείνοι που έχουν οριστεί παραιτηθούν χωρίς να αντικα- 
τασταθούν, μετέχουν Σύμβουλοι της πλειοψηφίας. 

γ) Τον εκάστοτε Διευθυντή του Δημοτικού Σχολείου 
Παλαιοχωρίου. 

δ) Τον εκάστοτε Διευθυντή του Νηπιαγωγείου Παλαι- 
οχωρίου. 

ε)Έναν (1) εκπρόσωπο του οικείου Συλλόγου γονέων και 
κηδεμόνων του Δημοτικού Σχολείου και Νηπιαγωγείου Πα- 
λαιοχωρίου ο οποίος θα ορίζεται με απόφαση του συλλό¬ 
γου γονέων και κηδεμόνων και ελλείψει αυτού έναν δημότη 
γονέα μαθητή με απόφαση του Δημοτικού Συμβουλίου. 

στ) Τον Πρόεδρο ή άλλο μέλος του Τοπικού Συμβουλίου 
Παλαιοχωρίου. 

Ο Πρόεδρος ή άλλο μέλος του Τοπικού Συμβουλίου 
Παλαιοχωρίου προτείνεται από το οικείο Τοπικό Συμ¬ 
βούλιο». 

Β. Η παρ. 4 αντικαθίσταται ως εξής: 

«Το Δημοτικό Συμβούλιο μετά τον ορισμό των μελών 
εκλέγει από τα μέλη αυτά τον Πρόεδρο και τον Αντιπρό¬ 
εδρο του Διοικητικού Συμβουλίου. Στην περίπτωση που 
μέλος έχει ορισθεί, Δήμαρχος, αυτός αυτοδίκαια καθί¬ 
σταται και Πρόεδρος. Η θητεία του Διοικητικού Συμβου¬ 
λίου ακολουθεί τη θητεία του Δημοτικού Συμβουλίου». 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Παμίσου, οικονομικού έτους 2007. 

Κατά τα λοιπά ισχύει η υπ’ αριθμ. Β. 21571/10.10.1989 (ΦΕΚ 
818/Β'/24.10.1989) απόφαση του Νομάρχη Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 24 Απριλίου 2007 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 606 (7) 

Σύσταση Ν.Π.Δ.Δ. με την επωνυμία «Νομαρχιακός Οργα¬ 
νισμός Πολιτισμού και Επιμόρφωσης Ηρακλείου» και 
με το διακριτικό τίτλο (Ν.Ο.Π.Ε.Η.). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΗΡΑΚΛΕΙΟΥ 
(Αριθμ. απόφασης 31/2007) 

Έχοντας υπόψη: 

1. Τις διατάξεις: 

α) Του π.δ. 30/1996: «Κώδικας Νομαρχιακής Αυτοδιοί¬ 
κησης», 

β) του ν. 2690/1999: «Κύρωση του Κώδικα Διοικητικής 
Διαδικασίας και άλλες διατάξεις», 
γ) του ν. 3274/2004: «Οργάνωση και Λειτουργία των 
Οργανισμών Τοπικής Αυτοδιοίκησης πρώτου και δεύτε¬ 
ρου βαθμού», 

δ) του ν. 2672/1998: «Οικονομικοί πόροι της Νομαρχιακής 
Αυτοδιοίκησης και άλλες διατάξεις», 
ε) του ν. 3345/2005: «Οικονομικά θέματα Νομαρχιακών 
Αυτοδιοικήσεων και ρύθμιση διοικητικών θεμάτων», 
στ) του ν. 2362/1995: «Περί δημόσιου λογιστικού, ελέγ¬ 
χου δαπανών του Κράτους και άλλες διατάξεις» 
ζ) του π.δ. 198/1996 «Σύσταση και Λειτουργία Ιδρυμάτων 
και Νομικών Προσώπων Δημοσίου Δικαίου από τις Νομαρ¬ 
χιακές Αυτοδιοικήσεις και τα Νομαρχιακά Διαμερίσματα», 
όπως έχουν τροποποιηθεί και ισχύουν σήμερα. 

2. Την υπ’ αριθμ. 81/29.6.2004 απόφαση Ν.Σ. με θέμα: 
«Τροποποίηση - Κωδικοποίηση του Εσωτερικού Οργα¬ 
νισμού Οργάνωσης και Λειτουργίας της Νομαρχιακής 
Αυτοδιοίκησης Ηρακλείου». 

3. Την εισήγηση της Νομάρχη Ηρακλείου Ευαγγελίας 
Σχοιναράκη - Ηλιάκη, για την αναγκαιότητα σύστασης 
ενός αποκεντρωμένου και αυτοτελούς φορέα με τη μορ¬ 
φή Ν.Π.Δ.Δ. με την επωνυμία «Νομαρχιακός Οργανισμός 
Πολιτισμού και Επιμόρφωσης Ηρακλείου» και με το δια¬ 
κριτικό τίτλο (Ν.Ο.Π.Ε.Η.). 

4. Τις απόψεις των μελών του. 

Ύστερα από διαλογική συζήτηση, αποφασίζει: 

Α. Εγκρίνει την Σύσταση Ν.Π.Δ.Δ. με την επωνυμία «ΝΟ¬ 
ΜΑΡΧΙΑΚΟΣ ΟΡΓΑΝΙΣΜΟΣ ΠΟΛΙΤΙΣΜΟΥ ΚΑΙ ΕΠΙΜΟΡΦΩ¬ 
ΣΗΣ ΗΡΑΚΛΕΙΟΥ» και με το διακριτικό τίτλο (Ν.Ο.Π.Ε.Η.), 
ως παρακάτω: 


ΚΕΦΑΛΑΙΟ Α' 

ΓΕΝΙΚΑ 

Άρθρο 1 

Σύσταση - Επωνυμία 

1. Συνίσταται νομικό πρόσωπο Δημοσίου Δικαίου με την 
επωνυμία «ΝΟΜΑΡΧΙΑΚΟΣ ΟΡΓΑΝΙΣΜΟΣ ΠΟΛΙΤΙΣΜΟΥ 
ΚΑΙ ΕΠΙΜΟΡΦΩΣΗΣ ΗΡΑΚΛΕΙΟΥ», που για συντομία εν 
συνεχεία θα αναφέρεται ΝΟΠΕΗ, στο οποίο μεταφέρο- 
νται αρμοδιότητες της Νομαρχιακής Αυτοδιοίκησης Ηρα¬ 
κλείου (Ν.ΑΗ.) που σχετίζονται με τον πολιτισμό και τους 
απόδημους, καθώς και άλλες αρμοδιότητες που εκχωρεί 
το Νομαρχιακό Συμβούλιο και αναφέρονται παρακάτω ή 
τυχόν αποφασίζει να εκχωρούνται κατά περίπτωση. 

Άρθρο 2 

Περιοχή Αρμοδιότητας -Έδρα 

1. Περιοχή αρμοδιότητας του ΝΟΠΕΗ είναι τα διοικητικά 
όρια του Νομού Ηρακλείου. 

2. Ο ΝΟΠΕΗ εδρεύει στην πόλη του Ηρακλείου. Διατηρεί 
γραφείο και υπηρεσίες στην πόλη του Ηρακλείου και 
μπορεί να αποφασίσει την δημιουργία γραφείου και σε 
άλλες πόλεις του Νομού ή και εκτός του Νομού, ή εκτός 
Ελλάδος, εφόσον τούτο απαιτείται για την καλύτερη εκ¬ 
πλήρωση των σκοπών του. 

Αρθρο 3 

Σκοπός 

Σκοπός του οργανισμού είναι η προαγωγή του Πολιτι¬ 
σμού σε όλες τις μορφές του, η προστασία, αναβάθμιση 
και διαχείριση των ανθρωπογεωγραφικών, ιστορικών, 
κοινωνικών και καλλιτεχνικών πολιτιστικών πόρων και 
δυνατοτήτων του Νομού με βάση τις αρχές της αει¬ 
φόρου ανάπτυξης, η ανάδειξη και διάδοση αυτών και 
εκτός Νομού, καθώς και η ανάπτυξη των δεσμών με τους 
Απόδημους Ηρακλειώτες. Τρόποι επίτευξης των σκοπών 
του οργανισμού θεωρούνται κυρίως: 

- Η επεξεργασία, εκπόνηση και υλοποίηση πάσης φύ- 
σεως προγραμμάτων πολιτιστικής, κοινωνικής και επι¬ 
μορφωτικής ανάπτυξης της περιοχής του νομού Ηρα¬ 
κλείου. 

- Η αναζήτηση σχετικών πόρων και χρηματοδοτήσεων 
μέσω εθνικών, Κοινοτικών και διεθνών προγραμμάτων 
και Πρωτοβουλιών, 

- Η έκδοση βιβλίων, κάθε είδους έντυπου και ηλεκτρονι¬ 
κού υλικού σχετικού με την ιστορία του νομού, τον πολι¬ 
τισμό, τον τουρισμό, του έργου των επιφανών προσώπων 
του καθώς και των δημιουργών που ζουν ή εργάζονται 
σήμερα στο νομό. 

- Η μελέτη, η χρηματοδότηση, η εκτέλεση, η λειτουργία, 
η προβολή και η αξιοποίηση σχετικών έργων εντός και 
εκτός Νομού και η παραγωγή σύγχρονου ηλεκτρονικού 
υλικού που θα συμβάλλουν στην προστασία, ανάδειξη και 
προβολή της ευρύτερα πολιτιστικής κληρονομιάς, του 
πολιτιστικού σημερινού γίγνεσθαι, του τουριστικού πε¬ 
ριβάλλοντος με αιχμή τις ήπιες και εναλλακτικές μορφές 
του καθώς και του λαογραφικού υλικού του νομού και 
των τοπικών κοινωνιών του, σε στενή συνεργασία με τις 
αντίστοιχες κρατικές υπηρεσίες και τους αντίστοιχους 
φορείς σε τοπικό, περιφερειακό, εθνικό και ευρωπαϊκό 
επίπεδο. 

- Η διοργάνωση συνεδρίων, εκδηλώσεων, ανταλλαγών 
εμπειρίας, κύκλων επιμόρφωσης και επιμορφωτικών σε¬ 
μιναρίων και διαλέξεων εντός και εκτός Νομού και η 
συμμετοχή σε αντίστοιχα δίκτυα. 

- Η στήριξη, ανάπτυξη και προβολή της σύγχρονης 
και πρωτογενούς καλλιτεχνικής και πολιτιστικής δημι¬ 
ουργίας του νομού, εντός και εκτός νομού κι η ανάδειξη 

και στήριξη των δημιουργών του νομού Ηρακλείου σε 
όλα τα επίπεδα της δημιουργίας, της τέχνης και του 
πολιτισμού. 

- Η ανάδειξη και προώθηση κεντρικών και επί μέρους 
στόχων της πολιτιστικής αναβάθμισης του νομού και η 
ώθηση και ο συντονισμός των πολιτιστικών εκδηλώσεων 
και πρωτοβουλιών των διαφόρων φορέων προς αυτή την 
κατεύθυνση για επίτευξη πολλαπλασιαστικών θετικών 
αποτελεσμάτων. 

- Η στήριξη των εκπαιδευτικών και των ερευνητικών 
αλλά και των ιστορικών και πολιτιστικών ιδρυμάτων του 
νησιού μας και η στενή συνεργασία μαζί τους σε πολιτι¬ 
στικά, επιμορφωτικά και κοινωνικά θέματα. 

Η ανάδειξη της Κρητικής διατροφής και των παραγομέ- 
νων προϊόντων του νομού της Κρήτης (π.χ. ελαιόλαδο) ως 
οργανισμών του πρώτου βαθμού τοπικής αυτοδιοίκησης 
καθώς και σημαντικούς παράγοντες υγείας, ιστορίας, 
αλλά και του «καθημέραν» πολιτισμού του νησιού. 

- Η ενίσχυση των πολιτιστικών οργανισμών του πρώτου 
βαθμού τοπικής αυτοδιοίκησης και των αξιόλογων και 
ενεργών πολιτιστικών συλλόγων των τοπικών κοινωνιών 
τους, για διοργάνωση και συνδιοργάνωση πολιτιστικών, 
πνευματικών, καλλιτεχνικών, ιστορικών, μορφωτικών, κοι¬ 
νωνικής αλληλεγγύης και άλλων συναφών εκδηλώσεων 
που αναδεικνύουν τον ευρύτερο πολιτισμό και η συμμε¬ 
τοχή σε αυτές. 

- Η συνεργασία με τα πολιτιστικά σωματεία και τους 
συλλόγους και φορείς του νομού και η παροχή ηθικής, 
τεχνικής, συμβουλευτικής και όταν αυτό είναι εφικτό και 
οικονομικής υποστήριξης ανάλογα με τις δραστηριότη¬ 
τες τους. 

- Η παρέμβαση σε κοινωνικά θέματα, όπως στην έρευνα, 
καταγραφή, ιεράρχηση των κοινωνικών προβλημάτων του 
νομού, η μελέτη και οι πρωτοβουλίες για την επίλυση 
τους, η αναζήτηση και η επεξεργασία και προώθηση προ¬ 
τάσεων, η αναζήτηση χρηματοδοτικών προγραμμάτων 
και σχετικών πόρων για ουσιαστικές παρεμβάσεις και 
λύσεις σε ζητήματα κοινωνικής αλληλεγγύης, ιδιαίτε¬ 
ρα σε θέματα που αφορούν τη στήριξη ευαίσθητων και 
ευπαθών κοινωνικών ομάδων, γυναικών, ανέργων, μετα¬ 
ναστών, νέων, ΑΜΕΑ, ατόμων με ψυχικά προβλήματα ή 
προβλήματα υγείας, κατοίκων ορεινών και μειονεκτικών 
περιοχών, κοινωνικά αποκλεισμένων ατόμων και ομάδων 
ή επαπειλούμενων με κοινωνικό αποκλεισμό, καθώς και 
η παροχή συμβουλευτικής, ηθικής και όταν είναι εφικτό 
και οικονομικής υποστήριξης σε αυτά. 

- Η ανάπτυξη και ενεργοποίηση του εθελοντισμού στο 
νομό. 

- Η ανάληψη πάσης φύσεως πρωτοβουλιών που ωθούν 
και στηρίζουν προς την ενεργοποίηση της επιχειρηματι¬ 
κότητας και την στήριξη στην απασχόληση των παραπά¬ 
νω ομάδων και ευρύτερα των κατοίκων του νομού ακόμη 
και μέσα από σχετικές επιχειρηματικές δραστηριότητες 
στους τομείς του πολιτισμού και των κοινωνικών δρώ¬ 
μενων. 

- Η συμμετοχή σε δίκτυα, Κοινοτικά Προγράμματα και 
Πρωτοβουλίες τοπικού, εθνικού, ευρωπαϊκού και διεθνούς 
χαρακτήρα για όλα τα παραπάνω, η προώθηση και διευ¬ 
κόλυνση πολιτιστικών, μορφωτικών και κοινωνικής αλλη¬ 
λεγγύης με την παραπάνω ευρεία έννοια, ανταλλαγών, 
εκδηλώσεων, συνεργασίας, κοινών σχεδίων και επαφών 
με χώρες της Μεσογείου, των Βαλκανίων, της Ευρώπης, 
τρίτων χωρών και διεθνώς. 

- Η ίδρυση και λειτουργία Κέντρου Κρητικών Διασπο- 
ράς και η ανάπτυξη στενών συνεργασιών και σχεδίων 
με τις οργανώσεις των απανταχού Ηρακλειωτών, των 
Κρητών και ευρύτερα του Απόδημου Ελληνισμού. 


ΚΕΦΑΛΑΙΟ Β' 

ΠΕΡΙΟΥΣΙΑΚΑ 

Αρθρο 4 

Περιουσιακό Κεφάλαιο 

Περιουσιακό κεφάλαιο για τη σύσταση και την έναρξη 
λειτουργίας του ΝΟΠΕΗ ορίζεται στο ποσό των 200.000 
ευρώ. Το ανωτέρω ποσόν θα διατεθεί από τη Νομαρχιακή 
Αυτοδιοίκηση Ηρακλείου και θα εκταμιευθεί τμηματικά 
μετά τον διορισμό του Διοικητικού Συμβουλίου. 

Άρθρο 5 

Πόροι του οργανισμού 

Τα έσοδα του ΝΟΠΕΗ προέρχονται από τους ακόλου¬ 
θους πόρους: 

α) από τις ετήσιες τακτικές και τις κρινόμενες ανα¬ 
γκαίες έκτακτες επιχορηγήσεις της Ν.Α.Η. με βάση τον 
ετήσιο προϋπολογισμό του οργανισμού. 

β) από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς. 

γ) από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινόμενων προ¬ 
γραμμάτων. 

δ) από δωρεές, χορηγίες, κληρονομιές ή κληροδοσίες 
ή από κάθε είδους εισφορές. 

ε) από προσόδους εκ της εκμεταλλεύσεως έργων ή επι¬ 
χειρήσεων ή εκ της διαθέσεως εκδιδόμενων περιοδικών, 
βιβλίων, ηλεκτρονικού υλικού και άλλων εκδόσεων. 

στ) από δάνεια συναπτόμενα με πιστωτικά ιδρύματα 
του εσωτερικού ή του εξωτερικού, 
ζ) από προσόδους από την δική του περιουσία, 
η) από κάθε άλλη νόμιμη αιτία. 

θ) από εισπράξεις εισιτηρίων, το αντίτιμο προγραμμά¬ 
των και των υπηρεσιών που παρέχει. 

Άρθρο 6 

Οικονομική διοίκηση και διαχείριση - Περιουσία 
Οι διατάξεις που ισχύουν για τις Νομαρχιακές Αυτο¬ 
διοικήσεις και αφορούν την οικονομική διοίκηση, το οι¬ 
κονομικό έτος, τον προϋπολογισμό και απολογισμό, τον 
έλεγχο αυτών, την ταμιακή υπηρεσία, τη διαχείριση, τα 
δάνεια και την περιουσία εφαρμόζονται και στον παρόντα 
Οργανισμό. 

Άρθρο 7 

Μελέτες, έργα, προμήθειες 

1. Ο Οργανισμός καταρτίζει κάθε είδους μελέτες, εκτε- 
λεί έργα και πραγματοποιεί τις κάθε είδους προμήθειες 
του, σύμφωνα με τις διατάξεις που ισχύουν κάθε φορά 
για την κατάρτιση μελετών, την εκτέλεση έργων και την 
προμήθεια πραγμάτων από τις Νομαρχιακές Αυτοδιοι¬ 
κήσεις. 

2. Ειδικώς για την εφαρμογή των διατάξεων του νόμου 
1418/1984 «Δημόσια έργα και ρυθμίσεις συναφών θεμάτων», 
όπως έχει μεταγενέστερα τροποποιηθεί, συμπληρωθεί 
και ισχύει και των εκτελεστικών αυτών διαταγμάτων, ορί¬ 
ζεται ότι κύριος του έργου είναι ο ΝΟΠΕΗ, διευθύνουσα 
για τα έργα υπηρεσία η Διεύθυνση Τεχνικών Υπηρεσιών 
της Ν.Α.Η και καθήκοντα συμβούλου, σύμφωνα με τις 
διατάξεις του νόμου 3316/2005 ή του νόμου 1418/1984, 
όπως τροποποιήθηκε, συμπληρώθηκε και ισχύει, για συ¬ 
γκεκριμένες μελέτες ή έργα εξαιρετικής σπουδαιότητας, 
αρμοδιότητας του Οργανισμού, μπορούν να ανατίθενται 
με απόφαση του Δ.Σ. 

Άρθρο 8 

Προσωπικό - Οργάνωση 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν στον οργανισμό εσωτερικής υπη- 

ρεσίας, στον εσωτερικό κανονισμό λειτουργίας καθώς 
και στους λοιπούς κανονισμούς αυτών εφαρμόζονται 
αναλόγως και στον παρόντα Οργανισμό. Η Ν.Α.Η. κα¬ 
λύπτει τις ανάγκες του οργανισμού σε υπηρεσίες που 
δεν διαθέτει το απαραίτητο εξειδικευμένο προσωπικό 
(τεχνικές υπηρεσίες, οικονομικές υπηρεσίες, δημόσιες 
σχέσεις, νομική υποστήριξη κ,λπ.). 

Άρθρο 9 
Κατάργηση 

Ο Οργανισμός καταργείται με τον ίδιο τρόπο που συνι- 
στάται και η περιουσία του περιέρχεται στη Νομαρχιακή 
Αυτοδιοίκηση Ηρακλείου που τον έχει συστήσει οι δε 
τυχόν υπάλληλοι του μετατάσσονται στη Ν.Α.Η. 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΗΣ 

Αρθρο 10 

Διοικητικό Συμβούλιο 

1. Ο Οργανισμός διοικείται από εννιαμελές Διοικητι¬ 
κό Συμβούλιο (Δ.Σ.), που ορίζεται από το Νομαρχιακό 
Συμβούλιο Ηρακλείου και το οποίο αποτελείται από το 
Νομάρχη Ηρακλείου ή τον υπ’ αυτού οριζόμενο αναπλη¬ 
ρωτή του, τρεις Νομαρχιακούς Συμβούλους δύο από την 
πλειοψηφία και έναν από την μειοψηφία και πέντε πο¬ 
λίτες του Νομού εκπρόσωπους φορέων ή με γνώσεις, 
ενδιαφέροντα και δραστηριότητες που σχετίζονται με 
τους σκοπούς του Οργανισμού. 

2. Παρέχεται η δυνατότητα στο Διοικητικό Συμβούλιο 
να προσκαλεί και να συνεργάζεται με άτομα με ειδικές 
γνώσεις και προσόντα σε θέματα που κατά καιρούς θα 
απασχολούν το Δ.Σ. 

Άρθρο 11 

Εκλογή και θητεία μελών Διοικητικού Συμβουλίου - 
Αναπλήρωση - Αντικατάσταση 

1. Τα μέλη του Διοικητικού Συμβουλίου του Οργανισμού 
ορίζονται από το Νομαρχιακό Συμβούλιο στην αμέσως 
επόμενη συνεδρίαση του Νομαρχιακού Συμβουλίου από 
τη δημοσίευση του παρόντος καταστατικού στην Εφη¬ 
μερίδα της Κυβερνήσεως, για τη διετή Νομαρχιακή πε¬ 
ρίοδο και η θητεία τους λήγει, σε κάθε περίπτωση με 
την εγκατάσταση των νέων μελών. Στην ίδια συνεδρίαση 
το Νομαρχιακό Συμβούλιο ορίζει τον Πρόεδρο και τον 
Αντιπρόεδρο του Οργανισμού από τα μέλη του Διοικη¬ 
τικού Συμβουλίου. 

2. Οι διατάξεις της παραγράφου 4 του άρθρου 14 του 
νόμου 2218/1994 εφαρμόζονται αναλόγως και στην ανω¬ 
τέρω εκλογή. 

3. Οι θέσεις των μελών του Δ.Σ. που μένουν κενές κατά 
την διάρκεια της νομαρχιακής περιόδου, καλύπτονται 
με μέλη που ορίζονται από το Νομαρχιακό Συμβούλιο 
μέσα σε εύλογο χρονικό διάστημα, αφότου η θέση έμεινε 
κενή. 

4. Τα μέλη του Διοικητικού Συμβουλίου μπορεί να αντι- 
κατασταθούν κατά τη διάρκεια της θητείας τους, για απο- 
χρώντα λόγο, σχετικό με τη λειτουργία του Οργανισμού 
ύστερα από απόφαση του Νομαρχιακού συμβουλίου. 

Άρθρο 12 

Συγκρότηση σε σώμα του Διοικητικού Συμβουλίου 

Μετά την εκλογή όλων των μελών του διοικητικού 
Συμβουλίου, τον ορισμό του Προέδρου και του Αντιπρο¬ 
έδρου, το Διοικητικό Συμβούλιο συνέρχεται σε σώμα με 
πρόσκληση του Προέδρου του και εκλέγει από τα μέλη 
του τον Γραμματέα και τον Ταμία του Δ.Σ. Ο Αντιπρόε¬ 
δρος αναπληρώνει τον Πρόεδρο ελλείποντα, απάντα ή 
κωλυόμενο. 


Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Οργανισμού, αποφασίζει 
για κάθε θέμα που αφορά τον Οργανισμό. Ειδικότερα το 
Διοικητικό Συμβούλιο: 

α) επιμελείται των υποθέσεων και των συμφερόντων 
του Οργανισμού και αποφασίζει για τη στελέχωση του 
Οργανισμού με υπαλλήλους και τον εσωτερικό κανονισμό 
λειτουργίας του. 

β) καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων 
γ) ψηφίζει ένα μήνα τουλάχιστον προ της έναρξης κάθε 
οικονομικού έτους τον ετήσιο προϋπολογισμό εσόδων και 
εξόδων του Οργανισμού. Επίσης ψηφίζει κατά την διάρ¬ 
κεια του οικονομικού έτους, τις αναγκαίες αναμορφώ¬ 
σεις και τροποποιήσεις του προϋπολογισμού. Ο πρώτος 
προϋπολογισμός του Οργανισμού θα αφορά το διάστημα 
από την έναρξη της λειτουργίας του μέχρι την λήξη του 
επόμενου έτους. 

δ) αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοίκησης καθώς και για την ανάληψη 
οποιοσδήποτε υποχρεώσεως από τον Οργανισμό, εγκρί¬ 
νει δε τις αντίστοιχες αναγκαίες δαπάνες. 

ε) αποφασίζει για κάθε αγορά, εκποίηση, μίσθωση ή 
εκμίσθωση ακινήτων ή κινητών του Οργανισμού, για την 
άσκηση αγωγών ή ενδίκων μέσων, την παραίτηση από 
ασκηθείσες αγωγές ή ένδικα μέσα καθώς και περί δικα¬ 
στικών ή εξώδικων συμβιβασμών. 

στ) υποβάλλει το αργότερο εντός τριών μηνών από τη 
λήξη του οικονομικού έτους, στο Νομαρχιακό Συμβούλιο, 
τις ετήσιες εκθέσεις της οικονομικής καταστάσεως του 
Οργανισμού (απολογισμό εσόδων - εξόδων, ισολογισμό 
και κατάσταση ρευστότητας). 

ζ) αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοίκησης ή επιχειρήσεων κοινής ωφέλειας στη 
δαπάνη κατασκευής έργων και λοιπών εγκαταστάσεων, 
που πρόκειται να κατασκευάσει ο Οργανισμός και καθο¬ 
ρίζει τους όρους συμμετοχής στην αντίστοιχη δαπάνη 
και κάθε σχετική λεπτομέρεια. 

η) συντάσσει και τροποποιεί τον Κανονισμό Εσωτερικής 
Λειτουργίας των Υπηρεσιών του Οργανισμού και απο¬ 
φασίζει για την πλήρωση των κενών οργανικών θέσεων 
του προσωπικού. 

θ) αποφασίζει επί κάθε εισηγήσεως οποιουδήποτε μέ¬ 
λους του Διοικητικού Συμβουλίου 
ι) εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του π.δ. 30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπράγματων δικαιω¬ 
μάτων επ’ αυτών για την εκτέλεση έργων ή κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού. 

ια) για κάθε αρμοδιότητα μη προβλεπόμενη στον πα¬ 
ρόντα οργανισμό, ισχύει η διάταξη του άρθρου 9 παρ. 1 
του π.δ. 198/1996 

2. Ο Πρόεδρος του Διοικητικού Συμβουλίου του Ορ¬ 
γανισμού: 

α) εκπροσωπεί τον Οργανισμό σε όλες τις σχέσεις 
του μετά τρίτων καθώς και ενώπιον των Δικαστηρίων 
και κάθε αρχής και δίδει τους επιβαλλόμενους σε αυτόν 
όρκους. 

β) υπογράφει τις συμβάσεις του Οργανισμού. 

γ) προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου. 

δ) προετοιμάζει τις υποθέσεις αρμοδιότητας του Διοι¬ 
κητικού Συμβουλίου. 

ε) καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση στο 
Δ.Σ. 

στ) προτείνει στο Δ. Σ. για την διάθεση των γραμμένων 
στον προϋπολογισμό του Οργανισμού πιστώσεων. 

ζ) προτείνει στο Δ.Σ. για την έγερση αγωγών, παραιτή¬ 
σεων από αυτές ή για εξώδικο ή δικαστικό συμβιβασμό, 
καθώς και για την άσκηση ένδικων μέσων. 

η) προτείνει στο Δ.Σ. για την υποβολή διοικητικών προ¬ 
σφυγών στις διοικητικές αρχές Ο Πρόεδρος μπορεί με 
απόφαση του να μεταβιβάσει ορισμένες από τις αρμοδι¬ 
ότητες του σε άλλο μέλος του Δ.Σ, ή σε άλλο στέλεχος 
του προσωπικού του Οργανισμού. 

3. Το Δ.Σ. δύναται με απόφαση του να εξουσιοδοτεί τον 
Πρόεδρο ή άλλο μέλος του, για την άσκηση των αρμοδι¬ 
οτήτων του, πλην των αναφερόμενων στις περιπτώσεις 
β και γ της παρ. 1 του παρόντος άρθρου. 

4. Ο αντιπρόεδρος του Διοικητικού Συμβουλίου ανα¬ 
πληροί τον Πρόεδρο κωλυόμενο ή απόντα, σε όλες τις 
αρμοδιότητες του. Ο Γενικός Γραμματέας έχει την ευθύνη 
τηρήσεων των βιβλίων και διεξάγει την αλληλογραφία 
του Οργανισμού, προσυπογραφών με τον Πρόεδρο όλα 
τα έγγραφα του 

5. Ο Ταμίας έχει την ευθύνη της οικονομικής διαχείρι¬ 
σης του Οργανισμού, υποχρεούμενος να καταθέτει σε 
έντοκο λογαριασμό αναγνωρισμένης Τράπεζας που επι¬ 
λέγεται με απόφαση του Δ.Σ. κάθε χρηματικό ποσό του 
Οργανισμού και να κινεί τους αντίστοιχους λογαριασμούς 
καταθέσεων με επιταγές υπογραφόμενες από τον ίδιο και 
ένα ακόμη μέλος του Δ.Σ. Επίσης ο Ταμίας ευθύνεται για 
την απογραφή κάθε περιουσιακού στοιχείου του Οργα¬ 
νισμού και την καταχώρηση του στα τηρούμενα σχετικά 
βιβλία. Εκδίδει τα εντάλματα για κάθε πραγματοποιούμε¬ 
νη είσπραξη και για κάθε πληρωμή του Οργανισμού, τα 
οποία υπογράφονται από τον ίδιο και τον Πρόεδρο. 

Άρθρο 14 

Λειτουργία του Διοικητικού Συμβουλίου 

1. Το Δ.Σ. συγκαλείται σε συνεδρίαση κατόπιν προσκλή- 
σεως του Προέδρου, η οποία επιδίδεται στα μέλη προ 
τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της 
συνεδριάσεως. Σε κατεπείγουσες περιπτώσεις κατά την 
κρίση του Προέδρου, η πρόσκληση στην οποία γίνεται 
μνεία του κατεπείγοντος, μπορεί να επιδίδεται και προ 
έξι (6) ωρών από τη συνεδρίαση. 

2. Χρέη ειδικού Γραμματέα του Δ.Σ. εκτελεί υπάλλη¬ 
λος του Οργανισμού, ή σε περίπτωση ελλείψεως αυτού 
υπάλληλος της Νομαρχιακής Αυτοδιοίκησης Ηρακλείου, 
οριζόμενος με απόφαση του Νομάρχη. 

3. Η θητεία του Διοικητικού Συμβουλίου ακολουθεί την 
θητεία του Νομαρχιακού Συμβουλίου. 

4. Οι συνεδριάσεις του Δ.Σ. είναι δημόσιες, αλλά ο 
Πρόεδρος μπορεί να καλεί και να παρίστανται σε αυτές 
πρόσωπα τα οποία αφορά το συζητούμενο θέμα ή δυ- 
νάμενα να διατυπώσουν γνώμη ή να δώσουν αναγκαίες 
πληροφορίες. 

5. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απόντα. Οι αποφάσεις του, 
οι οποίες πρέπει να είναι αιτιολογημένες, λαμβάνονται 
κατά πλειοψηφία των παρόντων μελών και σε περίπτωση 
ισοψηφίας επικρατεί η ψήφος του Προέδρου. Εάν υπάρ¬ 
χουν περισσότερες από δυο γνώμες, οι ακολουθούντες 


την ασθενέστερη οφείλουν να προσχωρήσουν σε μια 
από τις επικρατέστερες. Οι αποφάσεις του Συμβουλίου 
καταχωρούνται στα πρακτικά τα οποία υπογράφονται 
από τον Πρόεδρο και το Γ ενικό Γ ραμματέα. Στα πρακτι¬ 
κά αναγράφονται τα ονόματα των παρόντων κατά τις 
συνεδριάσεις μελών, γίνεται μνεία για την απουσία ή το 
κώλυμα μέλους, καταχωρίζονται δε και οι γνώμες των 
μειοψηφούντων μελών. 

6. Για τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον Οργανισμό Εσωτερικής 
Υπηρεσίας, τον Εσωτερικό Κανονισμό Λειτουργίας, την 
εκποίηση ή ανταλλαγή ακινήτων ή την επιβάρυνση τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο ή κληροδοσιών, τη συνο- 
μολόγηση δανείων καθώς και τους λοιπούς κανονισμούς 
λειτουργίας των ιδρυμάτων, απαιτείται και γνώμη του 
Νομαρχιακού Συμβουλίου. Για κάθε θέμα εφόσον αφορά 
στη λειτουργία του Διοικητικού Συμβουλίου, μη προβλε- 
πόμενο στον παρόντα οργανισμό, ισχύουν οι διατάξεις 
του άρθρου 10 του π.δ. 198/1996. 

7. Το Διοικητικό Συμβούλιο με ευθύνη του Γραμματέα 
τηρεί τα ακόλουθα βιβλία: 

α) βιβλίο πρωτοκόλλου εισερχομένων και εξερχόμενων 
εγγράφων. 

β) βιβλίο διεκπεραιώσεως των παραδιδόμενων με από¬ 
δειξη εγγράφων. 

γ) βιβλίο πρακτικών των συνεδριάσεων του Διοικητικού 
Συμβουλίου. 

δ) βιβλίο Ταμείου στο οποίο καταχωρούνται κατά 
χρονολογική σειρά οι εισπράξεις και οι πληρωμές των 
δαπανών του Οργανισμού, κατά τον αντίστοιχο κωδικό 
αριθμό του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Γενικό Γραμματέα, θεωρούνται δε 
από τον Πρόεδρο στο τελευταίο τους φύλλο. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 15 

Ο Οργανισμός θα χρησιμοποιεί σφραγίδα που κυκλικά 
θα φέρει χαραγμένες τις λέξεις «ΝΟΜΑΡΧΙΑΚΟΣ ΟΡΓΑ- 
ΝΙΣΜΟΣ ΠΟΛΙΤΙΣΜΟΥ ΚΑΙ ΕΠΙΜΟΡΦΩΣΗΣ ΝΟΜΑΡΧΙΑΣ 
ΗΡΑΚΛΕΙΟΥ» και στη μέση τον Δίσκο της Φαιστού. 

Άρθρο 16 

Επικουρικώς εφαρμοστέες διατάξεις 

Γ ια κάθε θέμα που δεν προβλέπεται από την παρούσα 
απόφαση, εφαρμόζονται και οι σχετικές διατάξεις που 
ρυθμίζουν αντίστοιχα θέματα για τις Νομαρχιακές Αυ¬ 
τοδιοικήσεις, αν τέτοιες δεν υπάρχουν οι διατάξεις περί 
Δημοτικών και Κοινοτικών νομικών προσώπων δημοσίου 
δικαίου, καθώς και οι διατάξεις του π.δ. 198/1996. 

Αρθρο 17 

Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσίευσης της στην Εφημερίδα της Κυβερνήσεως 
σύμφωνα με το άρθρο 74 παρ. 2 του π.δ. 30/1996 «Κώδικας 
Νομαρχιακής Αυτοδιοίκησης». 

Β. Με την παρούσα απόφαση δημιουργείται δαπάνη 
200.000 € σε βάρος του προϋπολογισμού της Νομαρχι¬ 
ακής Αυτοδιοίκησης Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 26 Απριλίου 2007 

Ο Πρόεδρος του Νομαρχιακού Συμβουλίου 
ΓΙΩΡΓΟΣ ΑΛΕΞΑΚΗΣ 

